Կոմպոզիտոր, դիրիժոր, մանկավարժ Տիգրան Չուխաջյանը հայկական օպերային արվեստի հիմնադիրն է: Եվրոպական երաժշտական կրթությունը նպաստել է, որ Տ. Չուխաջյանը նախ Իտալիայում սկսած, ապա Թուրքիայում ավարտած «Կարինե» կամ «Լեբլեբիջի Հոր-հոր աղա» անմահ օպերետը բեմ բարձրացնի 1875 թ. Անկարայում: Օպերետն, այնուհետև, թարգմանվել է տարբեր լեզուներով և բեմադրվել մի շարք երկրներում` Բուլղարիայում, Հունաստանում, Գերմանիայում, Եգիպտոսում և այլուր: Հայերենով առաջին անգամ օպերետը բեմադրվել է 1912 թ. Բաքվի Մայիլյան թատրոնում, Մացակ Տեր-Առաքելյանի թարգմանությամբ: Մահից հետո իրականացել է նաև Տ. Չուխաջյանի` «Կարինեն» Փարիզում բեմադրված տեսնելու երազանքը: